**Қазақстан Республикасы Мәдениет және ақпарат министрлігінің Этносаралық қатынастарды дамыту комитеті** — мемлекеттік этносаралық саясат саласында басшылықты жүзеге асыратын Қазақстан Республикасы Мәдениет және ақпарат министрлігінің ведомствосы болып табылады.

Тарихы
------

Қазақстан Республикасы Премьер-Министрінің Қаулысына сәйкес 2020 жылы 29 сәуірде Этносаралық қатынастарды дамыту комитеті  ҚР Ақпарат және қоғамдық даму министрлігінің құрамында құрылды. 2023 жылы ҚР Мәдениет және ақпарат министрлігінің қарамағына берілді.

Қызметі
-------

Комитет өз қызметін Қазақстан Республикасының Конституциясына және заңдарына, Қазақстан Республикасының Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады. Қазақстан халқы Ассамблеясының 2022-2026 жылдарға арналған даму Тұжырымдамасын және ҚР Мәдениет және ақпарат министрлігінің 2023-2027 жылдарға арналған даму жоспарының «Елдегі біртұтас мәдени, ақпараттық кеңістік пен қоғамдық келісімді дамыту» стратегиялық бағытын іске асыру мақсатында «Этносаралық келісімді қамтамасыз ету саласындағы мемлекеттік саясатқа халықтың қанағаттану деңгейі» нысаналы индикаторы (бұдан әрі – нысаналы индикатор) әзірленді.
Нысаналы индикаторға қол жеткізу үшін Этносаралық қатынастарды дамыту комитеті (бұдан әрі – Комитет) «Этносаралық қатынастар саласындағы қолданбалы этносаяси зерттеулер мен іс-шараларды іске асыру жөніндегі қызметтер» («Қолданбалы этносаяси зерттеулер институты» ЖШС) мемлекеттік тапсырмасын іске асыруда. 
«Тұрғындардың этносаралық келісімді қамтамасыз ету саласындағы мемлекеттік саясатпен қанағаттану деңгейі» нысаналы индикатордың орындалуы 2021 жылы 89,22%, 2022 жылы 90,98%, 2023 жылы 87,22% құрады.
2024 жылы нысаналы индикаторды орындау үшін 87,23% межеге қол жеткізу жоспарлануда.

Міндеттері
----------

1. Қазақстан Республикасының заңнамасында көзделген тәртіппен өз құзыреті шегінде құқықтық актілерді қабылдау;
2. мемлекеттік органдардан, ұйымдардан, олардың лауазымды адамдарынан қажетті ақпарат пен материалдарды заңнамада белгіленген тәртіппен сұрату және алу;
3. Қазақстан Республикасының заңнамасын сақтауға міндетті;
4. Комитет жанынан консультативтік-кеңесші органдар құру;
5. Комитеттің құзыреті шегінде іс-шараларды ұйымдастыру және өткізу;
6. азаматтық қоғамды дамытуға үлес қосқан адамдарды мемлекеттік наградаларға ұсыну туралы ұсыныстар енгізуге құқылы;
7. халықаралық ұйымдар мен лауазымды тұлғаларды қоса алғанда, мемлекеттік органдармен, ұйымдармен өзара іс-қимыл жасауға міндетті;
8. Комитетке берілген мүлікті басқаруды жүзеге асыруға міндетті;
9. Қазақстан Республикасының қолданыстағы заңнамасымен қарастырылған өзге де құқықтарды жүзеге асыру.

Төрағалары
----------

* Болат Мажағұлов (2020) — (2021) жж.
* Шойкин Ғалым 2020 жылдан бастап

Комитет басқармалары
--------------------

**Комитеттің 7 басқармаcы бар**:

Этномәдени бірлестіктермен өзара іс-қимыл басқармасы
----------------------------------------------------

Этномәдени бірлестіктермен өзара іс-қимыл басқармасы (бұдан әрі – Басқарма) Қазақстан Республикасы Мәдениет және ақпарат министрлігінің Этносаралық қатынастарды дамыту комитетінің құрылымдық бөлімшесі болып табылады, сондай-ақ этномәдени бірлестіктермен, Қазақстан халқы Ассамблеясының қоғамдық құрылымдарымен және өзге де қоғамдық ұйымдармен этносаралық келісім мен толеранттылықты нығайту бойынша өзара іс-қимыл мен ынтымақтастықты жүзеге асырады.

Басқарма өз қызметінде Қазақстан Республикасының Конституциясын, Қазақстан Республикасының заңдарын, «Қазақстан Республикасындағы мемлекеттік жоспарлау жүйесін бекіту туралы» Қазақстан Республикасы Үкіметінің 2017 жылғы 29 қарашадағы № 790 Қаулысымен бекітілген және өзге де нормативтік құқықтық актілерді басшылыққа алады.
Басқарма Қазақстан халқы Ассамблеясының Ақсақалдар кеңестерін және Медиация жөніндегі кеңесті дамыту бойынша қызметті үйлестіреді. 

Ақсақалдар кеңесі қызметінің негізгі басымдықтары - қоғамдағы тұрақтылықты, бірлік пен келісімді нығайтуға, жас ұрпаққа оң тәжірибе беріп, қоғамдық дағдыларын қалыптастыруға бағытталған.

Елімізде 7 639 адамды біріктіретін 1 119 Ақсақалдар кеңесі жұмыс істейді, оның ішінде: облыстар мен республикалық маңызы бар қалалар деңгейінде 20, аудандар мен облыстық маңызы бар қалалар деңгейінде 189, ауылдық деңгейде 910.
2023 жылы Ақсақалдар кеңестерінің қатысуымен 6358 іс-шара іске асырылды, халықтың 12 проблемалық мәселесі қаралды және оларды шешу бойынша бойынша мемлекеттік органдар мен азаматтық қоғам институттарына 330 ұсыныс берілді.
Медиация кеңесінің қызметі өңірлердегі проблемаларды анықтауға, этносаралық сипаттағы жанжалдық жағдайларды реттеу бойынша тәжірибе алмасуға, сондай-ақ этносаралық саладағы медиацияны дамытуға бағытталған. Бүгінде елімізде 1 республикалық және 20 өңірлік медиация кеңестері жұмыс істейді.

Әдістемелік қамтамасыз ету және ақпараттық-түсіндіру жұмысы басқармасы
----------------------------------------------------------------------

Ведомствоаралық үйлестіру басқармасы
------------------------------------

**Басқарма туралы**

Ведомствоаралық үйлестіру басқармасы – Қазақстан Республикасы Мәдениет және ақпарат министрлігінің құрамына кіретін Этносаралық қатынастарды дамыту комитетінің құрылымдық бөлімшесі.

Басқарма өз қызметін ҚР Мәдениет және ақпарат министрінің 2023 жылғы 27 қыркүйектегі №378-НҚ бұйрығымен бекітілген министрліктің этносаралық қатынастарды дамыту комитетінің Ережесіне сәйкес жүзеге асырады.

**Функциялар мен міндеттер**

Өз қызметі аясында басқарма келесі негізгі функциялар мен міндеттерді орындайды:

1. Этносаралық қатынастар саласындағы мемлекеттік саясатты іске асыруға қатысу;
2. Мемлекеттік этносаралық саясат саласындағы салааралық және ведомствоаралық өзара іс-қимылды үйлестіру;
3. Халықаралық ынтымақтастықты жүзеге асыру және шетелдік әріптестермен, халықаралық ұйымдармен байланыстарды дамыту;
4. Қазақстан Республикасының этносаралық қатынастар саласындағы халықаралық шарттары бойынша міндеттемелерін орындалуын үйлестіру.

**Ведомствоаралық үйлестіру**

Басқарма өз құзыреті шеңберінде ҚР Президентінің, ҚР Үкіметінің және этносаралық қатынастар саласындағы мемлекеттік органның лауазымды адамдарының құқықтық актілері мен тапсырмаларын орындау бойынша ведомствоаралық үйлестіруді жүргізеді.

Мәселен, 2022 жылғы 29 сәуірде Қазақстан халқы Ассамблеясының 31-ші сессиясының шешіміне сәйкес басқарма Қазақстан Республикасы Үкіметінің, әлеуметтік блок министрліктерінің, Астана, Алматы, Шымкент қалалары мен облыстар әкімдерінің этносаралық қатынастар саласындағы жұмысына кешенді көзқарасты қамтамасыз ету, халық бірлігін нығайту және жағдайды тұрақсыздандырудың кез келген әрекетін уақтылы бейтараптандыру бойынша ведомствоаралық үйлестіруді және министрліктердің функционалында этносаралық қатынастар мәселелерін бекітуді жүргізді.

Осы тапсырманы орындау үшін басқарма Мәдениет және спорт министрліктеріне (қазіргі Туризм және спорт министрлігі), Оқу-ағарту министрлігіне, Ғылым және жоғары білім министрлігіне, Еңбек және халықты әлеуметтік қорғау министрлігіне өз құзыреті шегінде этносаралық қатынастар саласындағы тиісті функцияларды қосу бойынша консультациялар өткізді, олар ҚР Үкіметінің тиісті қаулыларымен қабылданды.

**Халықаралық ынтымақтастық**

Этносаралық қатынастарды дамыту комитеті құрылған сәттен бастап Басқарма Министрліктің басқа құрылымдық бөлімшелерімен, сондай-ақ ҚР Сыртқы істер министрлігімен өзара іс-қимыл жасай отырып, бірқатар халықаралық ұйымдармен және шет елдермен этносаралық қатынастар мәселелері бойынша халықаралық ынтымақтастықты жүзеге асырады.

**Ынтымақтастық бағыты**

БҰҰ. Басқарма Қазақстан Республикасының халықаралық міндеттемелерінің орындалуын қамтамасыз ету мақсатында Қазақстан Республикасында Нәсілдік кемсітушіліктің барлық нысандарын жою туралы халықаралық конвенцияны орындау, сондай-ақ конвенцияны орындауға қатысты БҰҰ шарттық органдарының ұсынымдарын іске асыру бойынша ведомствоаралық үйлестірумен айналысады.

Мәселен, 2022 жылғы сәуірде Женева қаласында (Швейцария) БҰҰ Еуропалық штаб-пәтерінде Қазақстан Республикасының делегациясы Нәсілдік кемсітушіліктің барлық нысандарын жою туралы конвенцияны Қазақстан Республикасының орындауы туралы 8-10 мерзімді баяндаманы ұсынды және сәтті қорғады.

2023 жылғы сәуірде басқарма БҰҰ Комитетінің ұлт азшылығының білім алу құқықтарына қатысты нәсілдік кемсітушілікті жою жөніндегі бірқатар ұсынымдарын іске асыру бойынша, сондай-ақ нәсілдік сипаттағы жеккөрінішті сөздердің алдын алу бойынша аралық есептік ақпаратты дайындау бойынша ведомствоаралық үйлестіру жүргізді.

ЕҚЫҰ. Ынтымақтастықты одан әрі дамыту, институционалдық тетіктерді нығайту, ұлт азшылығын интеграциялау жөніндегі саясатқа жауапты ЕҚЫҰ-ға қатысушы мемлекеттердің уәкілетті органдарының өкілдері арасында тәжірибе алмасу мақсатында жыл сайын этносаралық қатынастарды дамыту Комитеті басшылығының Гаага қаласында (Нидерланды) ЕҚЫҰ-ның ұлт азшылық істері жөніндегі Жоғарғы комиссары өткізетін түрлі іс-шараларға қатысуын ұйымдастырады.

Әзірбайжан. 2023 жылы басқарма ғылыми-зерттеу саласындағы ынтымақтастықты дамыту, қоғамдық келісім мен бірлік саласын әдіснамалық және сараптамалық сүйемелдеу мақсатында ҚР Мәдениет және ақпарат министрлігінің Қолданбалы этносаяси зерттеулер институты мен Баку халықаралық мультикультурализм орталығы арасында ғылыми және мәдени ынтымақтастық туралы екіжақты меморандум жасасуды ұйымдастырды.

Меморандумға қол қою рәсімі 2023 жылғы сәуірде Әзірбайжан Республикасы Президенті И.Г. Әлиевтің Қазақстан Республикасына мемлекеттік сапары шеңберінде өтті.

ҚХР. 2023 жылдың қыркүйегінде ҚХР ұлттар істері жөніндегі мемлекеттік комитетінің төрағасы Пан Юэ бастаған делегациясы Қазақстанға жұмыс сапарымен келді, оның шеңберінде ҚР Мәдениет және ақпарат министрі А.Ғ. Балаевамен екіжақты кездесу өткізді. ҚР Мәдениет және ақпарат министрлігі мен ҚХР ұлттар істері жөніндегі мемлекеттік комитеті арасындағы ынтымақтастық туралы екіжақты меморандумға қол қойды.

2024 жылғы ақпанда ҚР Мәдениет және ақпарат министрлігі делегациясының ҚХР-ға сапары шеңберінде ҚХР ұлттар істері жөніндегі мемлекеттік комитетінің төрағасы Пан Юэ-мен өзара кездесу өткізіліп, онда екіжақты ведомствоаралық ынтымақтастықтың іске асырылу барысы талқыланды.

Өзбекстан. Ағымдағы жылдың қазан айында Қазақстан халқы Ассамблеясы делегациясы Ассамблея Төрағасының орынбасары, Ассамблея мүшелері және ҚР МАМ-ның Этносаралық қатынастарды дамыту комитетінің төрағасы Ғ.Н. Шойкиннің Ташкент қаласына (Өзбекстан) сапары ұйымдастырылды, оның шеңберінде Қазақстан халқы Ассамблеялары мен Өзбекстан Республикасының Министрлер кабинеті жанындағы Ұлтаралық қатынастар және достық байланыстар жөніндегі комитеті арасында өзара түсіністік туралы екіжақты меморандум жасалды.

**Заңнаманы дамыту**

Басқарма азаматтардың құқықтарын кемсітушіліктен қорғау және жынысына, нәсіліне, ұлтына, жасына, мүгедектігіне немесе басқа да сипаттамаларына қарамастан тең мүмкіндіктерді қамтамасыз ету саласында заңнамалық базаны нығайту (ұлттық заңнамаға имплементациялау арқылы) бойынша жүйелі жұмыс жүргізуде.

2022 жылы басқарма Нәсілдік кемсітушіліктің барлық нысандарын жою туралы халықаралық конвенцияның нормаларын ескере отырып, кемсітушілікке қарсы заңнаманы әзірлеу мәселесін зерделеу бойынша ведомствоаралық үйлестіру жүргізді.

Ақпарат және қоғамдық даму министрлігінің (қазіргі Мәдениет және ақпарат министрлігі) басшылығымен, сондай-ақ Бас прокуратураның, Әділет министрлігінің, Ішкі Істер Министрлігінің, адам құқықтары жөніндегі ұлттық орталықтың және басқа да мүдделі мемлекеттік органдар мен ұйымдардың өкілдіктерімен құрылған ведомствоаралық жұмыс тобы осы мәселе бойынша тиісті шешімдерді зерделеу және әзірлеумен айналысты.

Осы мәселені зерделеу барысында 20-дан астам елдің кемсітушілікке қарсы заңнаманы әзірлеу және жетілдіру жөніндегі халықаралық тәжірибесі талданып, Қазақстан Республикасының қолданыстағы 20-дан астам нормативтік-құқықтық актілерін қарастыра отырып, Қазақстан Республикасының заңнамалық актілеріне алдын ала шолу жүргізілді. Зерттеу қорытындысы бойынша ҚР Үкіметі жанынан тұрақты ведомствоаралық жұмыс тобын құруды, кемсітушілікке қарсы іс-қимыл және оған жол бермеу туралы негіздемелік заң мәселесін қарауды, сондай-ақ ҚР Адам құқықтары жөніндегі ұлттық орталықтың жанынан мамандандырылған орган құруды қоса алғанда, кемсітушілікке қарсы кешенді заңнаманы әзірлеу мәселесін одан әрі қарау үшін бірқатар практикалық ұсынымдар әзірленді.

Қазіргі уақытта ҚР Президентінің 2023 жылғы 8 желтоқсандағы №409 Жарлығымен бекітілген Адам құқықтары мен Заң Үстемдігі саласындағы іс-қимыл жоспарына сәйкес кемсітушілікке қарсы заңнама мәселелері және нәсілдік кемсітушіліктің барлық нысандарын жою туралы халықаралық конвенцияны орындау бойынша басқарманың үйлестіруімен құрылған тұрақты ведомствоаралық жұмыс тобы (ҚР Мәдениет және ақпарат министрінің 2024 жылғы 29 наурыздағы №120-НҚ бұйрығы) кемсітушілікке қарсы заңнаманы әзірлеу мәселесін жан-жақты және объективті зерттеумен, ұлт азшылықтары құқықтарын қорғау саласында бірыңғай мемлекеттік саясатты қалыптастыра отырып, нәсілдік кемсітушіліктің барлық нысандарын жою туралы конвенцияның орындалуын қамтамасыз ету арқылы кешенді және тиімді шешімдер әзірлеумен айналысады.

Бұдан басқа, басқарманың үйлестіруімен 2021-2025 жылдарға арналған этносаралық қатынастар саласындағы мемлекеттік саясатты жетілдіру жөніндегі іс-қимыл жоспары іске асырылуда, ол орта мерзімді кезеңде этносаралық қатынастардың проблемалық салаларын құқықтық және әлеуметтік-экономикалық, білім беру және тәрбиелеу салаларындағы іс-шараларды іске асыра отырып, этносаралық қатынастардың проблемалық салаларын шешу мақсатында идеологиялық және ұйымдастырушылық сипаттағы шаралар кешенін, қазақ тілін этносаралық қатынастар тіліне айналдыру, ақпараттық-түсіндіру және зерттеу жұмыстарын жүргізуді көздейді және т.б.

**Достық елшілері институты**

Басқарма Қазақстан халқы Ассамблеясының Достық Елшілерінің (Қазақстан Республикасының азаматтары мен Қазақстанда және шетелде Қоғамдық келісім мен жалпыұлттық бірліктің қазақстандық моделін нығайтуға, насихаттауға үлес қосқан шетел азаматтары) Қазақстан халықтары арасындағы мәдени-гуманитарлық және өзге де қоғамдық байланыстарды дамытуға бағытталған халықтық дипломатия институты ретіндегі қызметін үйлестіреді.

Бүгінгі таңда Қазақстан халқы Ассамблеясы алыс және жақын шетелдердің 13 елінің (Аргентина, Франция, Германия, Ресей, Түркия, Әзірбайжан, Армения, Өзбекстан, Қырғызстан, Польша, Болгария, Оңтүстік Корея, Тәжікстан азаматтары) Достық елшілерімен ынтымақтастық орнатты. Олардың көпшілігі әртүрлі этностардың өкілдері ретінде Қазақстанның тумалары болып табылады. Қазіргі уақытта олар өздерінің тарихи отандарында қоғамдық қызмет жүргізеді, бұл ретте Қазақстанмен байланысын сақтайды және Қазақстанмен байланысты түрлі мәдени, гуманитарлық және өзге де іс-шараларға белсенді қатысады.

2024 жылы Қазақстан халқы Ассамблеясының Аргентина, Германия, Франция, Қырғызстан, Өзбекстан, Армения және Әзірбайжан сияқты бірқатар елдердегі Достық елшілері Қазақстанның дипломатиялық өкілдіктері ұйымдастырған мәдени-гуманитарлық сипаттағы бірқатар іс-шараларға қатысуы көзделуде.

Өңірлік жұмыс басқармасы
------------------------

Өңірлік жұмыс басқармасы Қазақстан Республикасы Мәдениет және ақпарат министрлігі Этносаралық қатынастарды дамыту комитетінің құрылымдық бөлімшесі болып табылады. Өз қызметінде Конституцияны, заңдарды, сондай-ақ Өңірлік жұмыс басқармасы туралы Ережесін басшылыққа алады.

Ережеге сәйкес Басқарма этносаралық қатынастар саласында мемлекеттік саясатты қалыптастыруға және іске асырудағы функцияларды жүзеге асырады, сондай-ақ мемлекеттік органдардың азаматтық қоғам институттарымен тиімді өзара іс-қимылды үйлестіреді. 

Сондай-ақ, басқарма этносаралық қатынастар саласындағы жергілікті атқарушы органдардың қызметін үйлестіреді, ақпараттық және әдістемелік көмек көрсетеді, этносаралық қатынастар саласындағы мемлекеттік саясатты, стратегиялық және бағдарламалық құжаттарды дайындауға, түсіндіруге және ілгерлетуге бағытталған іс-шараларды ұйымдастыруға қатысады, этносаралық ортаға мониторинг жүргізеді.

Этносаралық қатынастар саласындағы жобаларды іске асыру басқармасы
------------------------------------------------------------------

Этносаралық қатынастар мониторингі басқармасы
---------------------------------------------

Қазақстан халқы Ассамблеясымен өзара іс-қимыл басқармасы
--------------------------------------------------------

Қарамағындағы мекемелер
-----------------------

* "Қолданбалы этносаяси зерттеулер институты" ЖШС
* "Қоғамдық келісім" РММ

Дереккөздер
-----------

1. ↑  Қазақстан Республикасы Ақпарат және қоғамдық даму министрлігінің Этносаралық қатынастарды дамыту комитетін құру
2. ↑  Қазақстан халқы Ассамблеясының 2022-2026 жылдарға арналған даму тұжырымдамасын бекіту туралы
3. ↑  "Қазақстан Республикасының Мәдениет және ақпарат министрлігінің Этносаралық қатынастарды дамыту комитеті" республикалық мемлекеттік мекемесінің ережесін бекіту туралы
4. ↑


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Бұл үлгіні қарау Бұл үлгіні талқылау Бұл үлгіні өңдеуҚазақстан Республикасының министрліктері |
| --- |
|  |
| Қазақстан министрліктері | 
Ауыл шаруашылығы | Әділет | Ғылым және жоғары білім | Денсаулық сақтау | Еңбек және халықты әлеуметтік қорғау | Көлік | Қаржы | Қорғаныс | Мәдениет және ақпарат | Оқу-ағарту | Өнеркәсіп және құрылыс | Сауда және интеграция | Су ресурстары және ирригация | Сыртқы істер | Төтенше жағдайлар | Туризм және спорт | Ұлттық экономика | Цифрлық даму, инновациялар және аэроғарыш өнеркәсібі | Ішкі істер | Экология және табиғи ресурстар | Энергетика |  |
|  |
| Қазақстан үкіметі 1991 жылдан | 
С. Терещенко (1991—1994) | А. Қажыгелдин (1994—1997) | Н. Балғымбаев (1997—1999) | Қ-Ж. Тоқаев (1999—2002) | И. Тасмағамбетов (2002—2003) | Д. Ахметов (2003—2007) | I К. Мәсімов (2007—2012) | С. Ахметов (2012—2014) | II К. Мәсімов (2014—2016) | Б. Сағынтаев (2016—2019) | А. Мамин (2019—2022) | I Ә. Смайылов (2022—2023) | II Ә. Смайылов (2023—2024) | Олжас Бектенов (2024 бері) |
|  |
| Қазақ КСР Министрлер Кеңесі | 
1947 | 1951 | 1955 | 1959 | 1963 | 1967 | 1971 | 1975 | 1980 | 1985 | 1990 |
|  |
| Қазақ КСР халық комиссарлары кеңесі | 
1920—1946 |
|  |
| Алаш Орда үкіметі | 
1917—1920 |
|  |
| Қазақстан агенттіктері | 
Бәсекелестікті қорғау және дамыту | Қаржылық мониторинг | Қаржы нарығын реттеу және дамыту | Мемлекеттік қызмет істері | Стратегиялық жоспарлау және реформалар | Сыбайлас жемқорлыққа қарсы іс-қимыл |
|  |
| Қазақстан комитеттері | 
Автомобиль жолдары | Автомобиль көлігі және көліктік бақылау | Агроөнеркәсіптік кешендегі мемлекеттік инспекция | Азаматтық авиация | Азаматтық қоғам істері | Азаматтық қорғаныс және әскери бөлімдер | Ақпарат | Ақпараттық қауіпсіздік | Архив, құжаттама және кітап ісі | Атомдық және энергетикалық қадағалау мен бақылау | Аэроғарыш | Әкімшілік полиция | Балалардың құқықтарын қорғау | Балық шаруашылығы | Білім саласындағы сапаны қамтамасыз ету | Ветеринариялық бақылау және қадағалау | Геодезия және картография | Геология | Ғылым | Ғылым және жоғары білім саласындағы сапаны қамтамасыз ету | Дін істері | Еңбек және әлеуметтік қорғау | Жастар және отбасы істері | Жер ресурстарын басқару | Жоғары және жоғары оқу орнынан кейінгі білім | Инвестиция | Көші-қон | Көші-қон қызметі | Қазынашылық | Құрылыс және тұрғын-үй коммуналдық шаруашылық істері | Қылмыстық-атқару жүйесі | Мәдениет | Медициналық және фармацевтикалық бақылау | Мемлекеттік көрсетілетін қызметтер | Мемлекеттік кірістер | Мемлекеттік қорғаныстық тапсырыс | Мемлекеттік материалдық резервтер | Мемлекеттік мүлік және жекешелендіру | Орман шаруашылығы мен жануарлар дүниесі | Орта білім беру | Өнеркәсіп | Өнеркәсіптік қауіпсіздік | Өртке қарсы қызмет | Санитариялық-эпидемиологиялық бақылау | Сауда | Спорт және дене шынықтыру істері | Су шаруашылығы | Табиғи монополияларды реттеу | Телекоммуникация | Теміржол және су көлігі | Техникалық реттеу және метрология | Туризм индустриясы | Тұтынушылардың құқықтарын қорғау | Тіл саясаты | Ұлттық ұланның Бас қолбасшылығы | Халықаралық ақпарат | Ішкі мемлекеттік аудит | Экологиялық реттеу және бақылау | Этносаралық қатынастарды дамыту |

 |